b'\n_START_ARTICLE_\nTailando politin\xc4\x97 sistema\n_START_PARAGRAPH_\nTailando politin\xc4\x97 sistema - konstitucin\xc4\x97 monarchija. Aktyvi\xc4\x85j\xc4\x85 rinkim\xc5\xb3 teis\xc4\x99 turi 20 met\xc5\xb3 sulauk\xc4\x99 pilie\xc4\x8diai.\n_START_SECTION_\nKaralius\n_START_PARAGRAPH_\nValstyb\xc4\x97s vadovas - karalius (fakti\xc5\xa1kai nuo 1946 m., kar\xc5\xabnuotas 1950 m. Pumidonas Aduljadetas). Prie karaliaus yra Slaptoji taryba, kuri\xc4\x85 sudaro iki 14 nari\xc5\xb3. _NEWLINE_Karalius Pumiponas Aduljatas, gim\xc4\x97 1927 m. gruod\xc5\xbeio 5 d. (paskelbta nacionaline \xc5\xa1vente), antrasis princo Songklos Mahidolo s\xc5\xabnus, 1950 m. ved\xc4\x97 karalien\xc4\x99 Sirikit\xc4\x85. Atstovauja \xc4\x8cakrio dinastijai, vadinasi Rama IX (Rama dinastija t\xc4\x99siasi nuo 1782 m.). Sosto \xc4\xafp\xc4\x97dinis s\xc5\xabnus Vad\xc5\xbeiralonkornas, gim\xc4\x99s 1952 m., karaliumi tapo po t\xc4\x97vo mirties 2016 m.\n_START_SECTION_\nVykdomoji vald\xc5\xbeia\n_START_PARAGRAPH_\n\xc5\xa0alies vykdom\xc4\x85j\xc4\x85 vald\xc5\xbei\xc4\x85 sudaro Ministr\xc5\xb3 Taryba, kuri\xc4\x85 kontroliuoja Ministras pirmininkas, kurio kandidat\xc5\xabr\xc4\x85, pasi\xc5\xablius Tailando Karaliui, i\xc5\xa1renka Nacionalinis susirinkimas.\n_START_SECTION_\nMinistras pirmininkas\n_START_PARAGRAPH_\nAnks\xc4\x8diau premjerais da\xc5\xbeniausiai b\xc5\xabdavo kari\xc5\xa1kiai, \xc4\xafvykd\xc4\x99 karin\xc4\xaf perversm\xc4\x85 arba j\xc5\xb3 statytiniai. Dabar premjeru tampa demokrati\xc5\xa1kai i\xc5\xa1rinktas, bei abej\xc5\xb3 parlament\xc5\xb3 patvirtintas asmuo.\n_START_SECTION_\n\xc4\xaestatym\xc5\xb3 leid\xc5\xbeiamoji vald\xc5\xbeia\n_START_PARAGRAPH_\n\xc4\xaestatymus leid\xc5\xbeia karalius ir parlamentas - Nacionalinis \xc4\xafstatym\xc5\xb3 leidimo susirinkimas, susidedantis i\xc5\xa1 Senato (270 senatoriai, skiriami karaliaus 6 metams) ir Atstov\xc5\xb3 r\xc5\xabm\xc5\xb3 (360 deputatas, gyventoj\xc5\xb3 renkamas 4 metams). Senato sud\xc4\x97tis kas 2 metai tre\xc4\x8ddaliu pakei\xc4\x8diama.'